ગાંધીજીને માંદાંઓની સેવા કરવાનો ખૂબ જ શોખ છે. આ શોખ બાળપણથી જ છે. આફ્રિકામાં સેવા માટે માત્ર નર્સનું કામ કર્યું એમ નહિ, એક નાનકડી હૉસ્પિટલ પણ ચલાવી. જો કે ‘હિંદ સ્વરાજ્ય’ માં એમણે હૉસ્પિટલોની નિંદા પણ કરી છે. માંદાંઓની સેવાનો એ શોખ આજે પણ એવોને એવો છે. તેઓ માત્ર સેવા કરવામાં જ રસ લે છે એમ નહિ. ચિકિત્સામાં પણ રસ લે છે. સીધીસાદી વસ્તુઓના પ્રયોગોથી શું લાભ થાય છે તેની શોધ પણ ચાલ્યા કરે છે.